cyanic-selkie/wikianc huggingface dataset:
கீழடி அகழாய்வு மையம்
செங்கற்சுவர்கள்
thumbnail|அகழ்வாய்வில் கண்ட செங்கற்சுவர் வரலாற்றின் தொடக்க காலத்திய செங்கல் கட்டிடச் சான்றுகள் கிடைப்பது மிகவும் அரிதாகக் கருதப்படும் நிலையில் இங்கு பெருமளவில் செங்கல் கட்டிடங்கள் உள்ளது ஆய்வாளர்களின் ஆர்வத்தைத் தூண்டியுள்ளது.
மண்பாண்டங்கள்
thumbnail|இடது|மட்பாண்டம் ரோமப் பேரரசுடன் கொண்டிருந்த வணிகத் தொடர்பை மெய்ப்பிக்கும்படியான, வணிகர்களால் கொண்டுவரப்பட்ட ரௌலட் (rouletted), அரிட்டைன் (arretine) வகை மண்பாண்டங்கள் கிடைத்துள்ளன. அழகங்குளத்திலும் இத்தகைய பாண்டங்கள் கண்டுபிடிக்கப்பட்டது குறிப்பிடத்தக்கது. மேலும் வரலாற்றின் தொடக்ககாலத்தைச் சேர்ந்தவையான கருப்பு, சிவப்பு மண்பாண்டத் துண்டுகள், வெள்ளை வண்ணம் பூசப்பட்ட கருப்பு, சிவப்பு மண்பாண்டத் துண்டுகள், செம்பழுப்பு நிற கலவை பூசப்பட்ட மண்பாண்டத் துண்டுகள் ஆகியவையும் கிடைத்துள்ளன. தமிழகத்தில் செம்பழுப்பு நிற ரசட் (russet) கலவை பூசப்பட்ட பாண்டங்கள் இதுவரை கொங்குப் பகுதியிலேயே கிடைத்திருப்பதைக் கொண்டு இப்பகுதி கொங்குப் பகுதியுடனும் வாணிபத் தொடர்பிலிருந்ததாகக் கருதப்படுகிறது.
அணிகலன்கள்
இங்கு சூது பவளம், பளிங்கு, அகேட் மணிகள், பச்சை, மஞ்சள், நீல நிறக் கண்ணாடி மணிகள் ஆகியவையும் கிடைத்துள்ளன. யானைத் தந்தத்தினாலான தாயக்கட்டைகள், தாமிரத்தாலான கண் மை தீட்டும் கம்பி ஆகியவையும் கிடைத்துள்ளன.
முதல் கட்டம்
கீழடியில் ஆனி மாதம், தி.பி 2046 ஆம் ஆண்டு(சூன்,2015) வைகை ஆற்றங்கரையை ஒட்டிய பகுதிகளில், இந்தியத் தொல்லியல் ஆய்வகத்தின் கண்காணிப்பாளர் கி. அமர்நாத் ராமகிருஷ்ணா தலைமையிலான குழு முதல் கட்ட அகழ்வாய்வைத் தொடங்கியது.
இரண்டாம் கட்டம்
தி.பி 2047,மன்மத ஆண்டு, மார்கழி மாதம் (2 சனவரி, 2016) அன்று இரண்டாம் கட்ட அகழாய்வு தொடங்கியது. இதில் மருத்துவ குடுவைகள், பழங்கால உறை கிணறுகள், தொழிற்சாலை, அரசு முத்திரை உள்ளிட்ட பல்வேறு ஆவணங்கள் கிடைத்தன.
இரண்டாம் கட்ட அகழாய்வின் முடிவில் 6 ஆயிரத்துக்கும் மேற்பட்ட பொருள்கள் கிடைத்தன. இவற்றை ஆய்வுக்கு உட்படுத்தியபோது 2,200 ஆண்டுகளுக்கு முந்தைய கால கட்டத்தைச் சேர்ந்தவை என உறுதி செய்யப்பட்டுள்ளது.
மூன்றாம் கட்டம்
மூன்றாம் கட்ட அகழாய்வு தி.பி 2048, தை மாதம் (சனவரி, 2017) முதல் தொல்லியல் துறை கண்காணிப்பாளர் ஸ்ரீராமன்  தலைமையில் நடைபெற்றது. இப்பணி தி.பி 2048, புரட்டாசி மாதம் (30 செப்டம்பர் 2017) முடிந்தது. மூன்றாம் கட்டப் பணியில் 400 சதுர மீட்டர் அளவுக்கு 16 குழிகள் தோண்ட இடம் தேர்வு செய்யப்பட்டது.
நான்காம் கட்டம்
தமிழ்நாடு அரசு தொல்லியல் துறை கீழடியில் நான்காம் கட்ட அகழாய்வு பணி மேற்கொள்ள, தமிழ்நாடு அரசு, பிப்ரவரி, 2018-இல் ரூபாய் 55 இலட்சம் ஒதுக்கி ஆணையிட்டுள்ளது. நான்காம் கட்ட அகழாய்வு பணிகள் 2017 மற்றும் 2018 ஆம் ஆண்டுகளுக்கு இடையில் நடைபெற்றது. இதில் 5,820 பொருட்கள் கிடைத்தன. இதற்கு முந்தைய மூன்று அகழ்வாய்வு பணிகளையும் இந்திய தொல்லியல்துறை நடத்தியிருந்த நிலையில் நான்காம் கட்ட அகழாய்வை தமிழ்நாடு அரசு தொல்லியல்துறை நடத்தியது. நான்காம் கட்ட அகழாய்வில் பெறப்பட்ட 6 மாதிரிகள் ஐக்கிய அமெரிக்காவின் புளோரிடா மாகாணத்தில் உள்ள மியாமி நகரின் பீட்டா அனாலிடிக் என்ற நிறுவனத்திற்கு அனுப்பப்பட்டன. இந்த ஆய்வுகளில் பதினோரு அடி ஆழத்தில் பெறப்பட்ட ஒரு மாதிரி கி.மு. 580 ஆம் ஆண்டை சேர்ந்தது என கண்டறியப்பட்டது. இந்த அகழ்வாய்வின் போது பெறப்பட்ட பொருட்களில் உள்ள எழுத்து வடிவங்கள் சிந்து சமவெளி நாகரிக எழுத்து வடிவம் மற்றும் தமிழ் பிராமி எழுத்து வடிவங்களுக்கு இடையில் உள்ள ஒரு குறிப்பை நமக்கு காட்டுவதாக அமைந்துள்ளன.
ஐந்தாம் கட்டம்
2019ஆம் ஆண்டு சூன் மாதத்தில் தமிழ்நாடு அரசு தொல்லியல் துறை ஆர். சிவானந்தம் தலைமையில் ஐந்தாம் கட்ட அகழ்வாய்வு பணிகளை தொடங்கியது. இப்பணிகள் நான்கு முதல் ஐந்து மாதங்களுக்கு நடக்கும். இதில் 15 அகழிகளை தோண்டுவதற்கு திட்டமிடப்பட்டுள்ளது.
ஐந்தாம் கட்ட அகழாய்வில் எலும்புகளால் செய்யப்பட்ட எழுத்தாணி, தந்தத்தில் செய்யப்பட்ட சீப்பு, அரவைக் கல், பானை ஓடுகள், சதுரங்கக் காய்கள், சூதாட்டத்தில் பயன்படுத்தப்படும் பகடைக் காய்கள், மண் குடுவை, பவள மணிகள், சுடு மண் வார்ப்பு, காளையின் தலை, மனித உடல் பாகம், மனித தலை உருவம் போன்றவைகளும் கண்டறியப்பட்டுள்ளன. கறுப்பு சிவப்பு நிறப் பானை, கூர்முனைக் கொண்ட எலும்பு கருவிகள், நூல் நூற்கும் தக்களிகள் (ஆபரண மணிகளைக் கோர்க்கும் கருவி), தங்க அணிகலன்கள், மணிகள் போன்றவையும் கண்டறியப்பட்டுள்ளன குறிப்பாக 520க்கும் மேற்பட்ட விளையாட்டு பொருட்கள், சுடு மண்ணாலான 13 மனித உருவங்கள், 35 காதணிகள், மூன்று விலங்கு உருவங்கள், தங்கம், இரும்பு, செம்பு உலோக தொல்பொருட்கள் மற்றும் தமிழ் பிராமி எழுத்து பொறித்த பானை ஓடு கண்டெடுக்கப்பட்டுள்ளது. சன்னமான களிமண், செங்கல், சுண்ணாம்புச் சாந்து, இரும்பு ஆணிகள் பயன்படுத்தி கட்டுமானத் தொழில்நுட்பத்தில் வீடுகள் கட்டப்பட்டிருந்தது. கதிரியக்கக்கரிமக் காலக்கணிப்புப்படி இத்தொல்லியல் களம் கிமு 600 காலத்தவை என அறியப்பட்டுள்ளது. இந்த அகழ்வாய்வில் 2,600 ஆண்டுகளுக்கு முந்தைய வைகைக் கரை நாகரிகம் சிறந்து விளங்கியதற்கான சான்றுகள் கீழடி அகழ்வாராய்ச்சியின் மூலம் தெரியவந்துள்ளன
மேலும் ஐந்தாம் கட்ட அகழாய்வில் சுடுமண்ணால் ஆன குழாய் போன்ற அமைப்பில் வடிகால் அமைப்புகள் கண்டுபிடிக்கப்பட்டிருக்கின்றன. YD6/3 என்ற ஆய்வுக் குழியில் பணிகள் நடந்தபோது 47 சென்டிமீட்டர் ஆழத்தில் பானையின் விளிம்பு போன்ற அமைப்பு தென்பட்டது. அதனை கவனமாக தொடர்ந்து வெளிப்படுத்தியபோது, சிவப்பு வண்ணத்தில் நன்றாக வடிவமைக்கப்பட்டுள்ள இரண்டு சுடுமண் குழாய்கள் ஒன்றோடு ஒன்று பொருந்திய நிலையில் கிடைத்தன. இந்தக் குழாய்கள் 60 சென்டி மீட்டர் நீளமும் 20 சென்டி மீட்டர் அகலமும் கொண்டிருந்தன. இந்தக் குழாய்கள் ஒவ்வொன்றிலும் விளிம்புகளைப் போல ஐந்து வளையங்கள் உள்ளன. இந்த இரு குழாய்களும் ஒன்றோடு ஒன்று நன்கு பொருத்தப்பட்டிருப்பதால், நீரைப் பாதுகாப்பாகக் கொண்டுசெல்ல இவை பயன்படுத்தப்பட்டிருக்க வேண்டும் என அகழாய்வாளர்கள் கருதுகின்றனர். இந்த சுடுமண் குழாய்க்குக் கீழே, பீப்பாய் வடிவிலான மூன்று சுடுமண் குழாய்கள் ஒன்றுடன் ஒன்று பொருந்திய நிலையில் காணப்பட்டன. ஆகவே இந்த இரண்டு குழாய்ப் பாதைகளும் வெவ்வேறுவிதமான பயன்பாட்டில் இருந்திருக்க வேண்டுமெனக் கருதப்படுகிறது. பீப்பாய் வடிவிலான குழாயில் வடிகட்டி ஒன்றும் கண்டெடுக்கப்பட்டிருக்கிறது. இந்தக் குழாயின் இறுதிப் பகுதி இரண்டடுக்குப் பானை ஒன்றில் சேர்கிறது. ஆகவே இந்தப் பீப்பாய் வடிவிலான குழாய் மூலம் அந்தப் பானையில் திரவப் பொருளைச் சேகரித்திருக்கலாம் என கள ஆய்வாளர்கள் கருதுகின்றன.
சர்ச்சை
2017 இல் வி. அரசு (சென்னை பல்கலைக் கழகத்தின் தமிழ் இலக்கியத் துறையின் முன்னாள் தலைமை பேராசிரியர்) முதலிய கல்வியாளர்கள் மத்திய அரசு வேண்டுமென்றே கீழடி அகழ்வாய்வு பணிகளை நிறுத்த முயற்சிப்பதாக குற்றம் சாட்டினர். கீழடி அகழ்வாய்வு மையம் "தென்னிந்தியாவில் மதச்சார்பற்ற கலாச்சாரம் இருந்ததற்கான தவிர்க்கமுடியாத ஆதாரத்தை" கொடுத்ததன் காரணமாக அதன் அகழ்வாய்வு பணிகளை நிறுத்த முயல்வதாக கூறினார்.
இந்திய தொல்லியல் துறை பொதுவாக பெரிய அகழாய்வு தளங்களில் அகழாய்வுப் பணிகளை 5 கட்டங்களுக்கு (ஆண்டுகள்) நடத்தும். 2016–17 ஆம் ஆண்டில் கீழடியில் இரண்டாம் கட்ட அகழாய்வுப் பணிகள் முடிந்த பிறகு இந்திய தொல்லியல் துறை, தொல்லியல் துறை கண்காணிப்பாளரான கே. அமர்நாத் ராமகிருஷ்ணாவைக் கவுகாத்தி வட்டத்திற்கு இடமாற்றம் செய்தது. இதன் காரணமாக கீழடி அகழ்வாய்வு பணிகளை நிறுத்துவதற்காக இந்திய தொல்லியல் துறை வேண்டுமென்றே தொல்லியல் கண்காணிப்பாளரை இடமாற்றம் செய்ததாக சர்ச்சை எழுந்தது. கீழடி அகழ்வாய்வு பணிகளை முழுவதுமாக முடிக்க வேண்டும் என்று தான் விரும்புவதாக கூறிய கே. அமர்நாத் ராமகிருஷ்ணா மத்திய நிர்வாகத் தீர்ப்பாயத்தில் தனது இடமாற்றத்தை எதிர்த்து முறையிட்டார்.
இடமாற்றமானது தொல்லியல் துறையின் விதிகளுக்கு உட்பட்டே செய்யப்பட்டதாக இந்திய தொல்லியல் துறை விளக்கம் அளித்தது. ஒரு தொல்லியல் வட்டத்தில் ஒரு தொல்லியல் கண்காணிப்பாளரின் பணிக்காலம் அதிகபட்சமாக இரண்டு வருடங்கள் என்ற விதியை சுட்டிக்காட்டியது. கே. அமர்நாத் ராமகிருஷ்ணா கீழடி அகழ்வாய்வு தளத்தை உள்ளடக்கிய பெங்களூர் வட்டத்தில் மூன்று ஆண்டுகளுக்கு மேல் பணிபுரிந்ததால் இட மாற்றம் செய்யப்பட்டதாக கூறியது. இந்திய தொல்லியல் துறை ஜோத்பூர் வட்டத்தில் துணை தொல்லியல் கண்காணிப்பாளராக பணிபுரிந்த பி. எஸ். ஸ்ரீராமனை கீழடி அகழ்வாய்வு தளத்தின் தொல்லியல் கண்காணிப்பாளராக நியமித்தது. "கே. அமர்நாத் ராமகிருஷ்ணன் மட்டும் இடமாற்றம் செய்யப்படவில்லை. நாடு முழுவதும் 26 அதிகாரிகள் இடமாற்றம் செய்யப்பட்டனர். மேலும், புதிதாக நியமிக்கப்பட்ட தொல்லியல் கண்காணிப்பாளரான பி. எஸ். ஸ்ரீராமனும் தமிழ்நாட்டை சேர்ந்தவராவார்" என மத்திய அமைச்சர் மகேஷ் சர்மா கூறினார்.
நூல்கள்
கீழடி அகழாய்வு தொடங்கியது முதல் அது குறித்து பல்வேறு நூல்கள் எழுதப்பட்டு வருகின்றன அவை பின் வருமாறு
வெளி இணைப்புகள்
பகுப்பு:தமிழக தொல்லியற்களங்கள் பகுப்பு:சிவகங்கை மாவட்டம் பகுப்பு:தமிழர் தொல்லியல் பகுப்பு:இந்தியத் தொல்லியற்களங்கள்
தேள் மீன்
துடுப்புகளில் அமைந்திருக்கும், முட்களின் வழியே தேள் கொட்டுவதுபோல், கடுமையான நஞ்சினைப் பாய்ச்சி மிகுந்த வலியை உண்டாக்கும் மீன்கள் தேள் மீன் (Scorpion fish) என அழைக்கப்படுகின்றதன. கடலில் வாழும் தேள் மீன்கள், அடர்ந்த வண்ணங்களையும், புள்ளிகளையும் கொண்டிருப்பதுடன் நச்சு முட்களைக் கொண்ட நீண்ட அகன்ற முதுகுத் துடுப்பினையும், மார்புத் துடுப்புகளையும், வால் துடுப்பினையும் பெற்றுள்ளன. தலையிலிருந்து முள்போன்ற நீட்சிகள் வளர்ந்து காணப்படுகின்றன. கடலில் வாழும் தேள் மீன்களில் பெரும்பாலானவை ஊனுண்ணிகளாக உள்ளன. தாம் வாழும் சூழ்நிலைக்கேற்ற உருவ அமைப்பினையும், வண்ணங்களையும் கொண்டிருப்பதால், இம்மீன்கள் மணலில் புதையுண்டு, தன்னை நாடி நீந்தி வரும் சிறிய மீன்களையும் மற்ற உயிரினங்களையும் இரையாகப் பிடித்து விழுங்குகின்றன. தம்முடைய நச்சுமிக்க முள்ளினால் உயிரினங்களைத் தாக்கி செயலிழக்கச் செய்து கொள்கின்றன. அதிக பலம் மிகப்பெரிய உணவாக்கி இம்முட்களின் உதவியினால் வாய்ந்த எதிரிகளிடமிருந்தும் தப்பித்துக் கொள்கின்றன. இதில் தேள் மீன்கள் என்று சிறப்பாக அழைக்கப்படும் ஸ்கார் பினிடே (Scorpaenidae) குடும்பத்தில் எட்டு துணைக் குடும்பங்களில் ஏறத்தாழ 60 பேரினங்களின் கீழ் 310 மீனினங்கள் பிரிக்கப்பட்டுள்ளன.
விலங்கின வகைப்பாடு
1826 ஆம் ஆன்டாய்ன் ரிசோ பிரெஞ்சு இயற்கை வரலாற்றறிஞரால் இசுகார்ப்பினிடே என்ற குடும்பமானது குறிப்பிடப்பட்டது. இந்த விலங்கினக் குடும்பமானது இசுகார்ப்பினிஃபோர்ம்சு என்ற பேரினத்தில் இசுகார்ப்பினிடே என்ற துணை இனமாக உலகில் உள்ள மீன்கள் (நூல்) என்ற புத்தகத்தின் 5-ஆம் பதிப்பில் உள்ளடக்கப்பட்டுள்ளது. but other authorities place it in the Perciformes either in the suborder Scorpaenoidei அல்லது இக்குடும்பமானது இசுகார்ப்பியநோய்டியா குடும்பத்தின் பெருங்குடும்பமாகவோ வகைப்படுத்தப்பட்டுள்ளது.
மேற்கோள்கள்
பகுப்பு:கடல்வாழ் உயிரினங்கள் பகுப்பு:மீன்கள்
எம். சக்திவேல் முருகன்
'''எம். சக்திவேல் முருகன்''' ஓர் இந்திய அரசியல்வாதியும், தமிழகத்தின் முன்னாள் சட்டமன்ற உறுப்பினரும் ஆவார். இவர் அண்ணா திராவிட முன்னேற்றக் கழக வேட்பாளராக, தமிழ்நாடு சட்டமன்றத்திற்கு 2001 ஆம் ஆண்டு தேர்தலில், அம்பாசமுத்திரம் தொகுதியிலிருந்து தேர்ந்தெடுக்கப்பட்டார்.
மேற்கோள்கள்
பகுப்பு:அனைத்திந்திய அண்ணா திராவிட முன்னேற்றக் கழக அரசியல்வாதிகள் பகுப்பு:வாழும் நபர்கள் பகுப்பு:துப்புரவு முடிந்த வேலூர் மாவட்ட ஆசிரியர்கள் தொடங்கிய கட்டுரைகள் பகுப்பு:தமிழக அரசியல்வாதிகள் பகுப்பு:12 ஆவது தமிழ்நாடு சட்டமன்ற உறுப்பினர்கள்
ஆக்சாலிக் அமிலம்
ஆக்சாலிக் அமிலம் (ஆங்கிலம்: Oxalic acid) என்பது H2C2O4 என்ற மூலக்கூறு வாய்ப்பாடு கொண்ட ஒரு கரிமச் சேர்மம் ஆகும். நிறமற்ற படிக திடப்பொருளான இது நீரில் கரைந்து நிறமற்ற கரைசலை கொடுக்கிறது. இந்த கரிம அமிலம் டைகார்பாக்சிலிக் அமிலம் என்ற பிரிவின்கீழ் வகைப் படுத்தப்பட்டுள்ளது. அசிட்டிக் அமிலத்துடன் ஒப்புநோக்குகையில் இது ஒரு வலிமை வாய்ந்த அமிலமாகும்.ஆக்சாலிக் அமிலம் ஒர் ஆக்சிசன் ஒடுக்கியாகவும் இதன் இணைப்புக் காரமான ஆக்சலேட் (C2O42−) உலோக நேர் அயனிகளுக்கு இணை வினை பொருள் காரணியாக செயல்படுகிறது. பொதுவாக, ஆக்சாலிக் அமிலம் H2C2O4 • 2H2O என்ற மூலக்கூறு வாய்ப்பாடு கொண்ட இருநீரேறியாக காணப்படுகிறது அதிகமாக ஆக்சாலிக் அமிலத்தை வாய்வழி உட்கொள்ளுதலும் தோலில் நாட்பட படுதலும் ஆபத்தானது.
தயாரிக்கும் முறை
கார்போ ஐதரேட்டுகள் அல்லது சுக்ரோஸை அடர் நைட்ரிக் அமிலத்துடன் வெனேடியம் பென்டாக்சைடு வினையூக்கியின் முன்னிலையில் ஆக்சிசனேற்றம் செய்து ஆக்சாலிக் அமிலம் தயாரிக்கப்படுகிறது. சுக்ரோஸ் மூலக்கூறிலுள்ள – CHOH – CHOH அலகுகள் பிரிந்து ஆக்சிசனேற்றமடைந்து ஆக்சாலிக் அமிலமாகின்றன.
4 ROH + 4 CO + O2 → 2 (CO2R)2 + 2 H2O
மேற்கோள்கள்
.
பகுப்பு:வீட்டு வேதிப்பொருள்கள் பகுப்பு:வேதிச் சேர்மங்கள் பகுப்பு:டைகார்பாக்சிலிக் அமிலங்கள்
திட்டச்சேரி விசுவநாத சுவாமி கோயில்
திட்டச்சேரி விசுவநாத சுவாமி கோயில் தமிழ்நாட்டில் தஞ்சாவூர் மாவட்டம், திட்டச்சேரி என்னும் ஊரில் அமைந்துள்ள சிவன் கோயிலாகும்.
வரலாறு
இக்கோயில் பதினாறாம் நூற்றாண்டைச் சேர்ந்தது.
கோயில் அமைப்பு
இக்கோயிலில் விஸ்வநாத சுவாமி, விசாலாட்சி சன்னதிகளும், நவகிரகம், நர்த்தன விநாயகர், சுப்பிரமணியர், இரட்டை விநாயகர், தெட்சிணாமூர்த்தி உபசன்னதிகளும் உள்ளன. இக்கோயில் முதன்மைத் திருக்கோயில் என்ற வகைப்பாட்டில் இந்து அறநிலையத்துறையின் கட்டுப்பாட்டில் உள்ளது. பரம்பரை அல்லாத அறங்காவலர் அமைப்பால் நிர்வகிக்கப்படுகிறது.
பூசைகள்
இக்கோயிலில் ஒருகாலப் பூசை திட்டத்தின் கீழ் சிவாகம முறைப்படி ஒருகாலப் பூசை நடக்கின்றது. மாசி மாதம் மகாசிவராத்திரி முக்கிய திருவிழாவாக நடைபெறுகிறது.
குன்றத்தூர் வட்டம்
மக்கள் வகைப்பாடு
2011 ஆம் ஆண்டு இந்திய மக்கள் தொகை கணக்கெடுப்பின் படி,  குன்றத்தூர் வட்டத்தின் மொத்த மக்கள் தொகை 2,47,452 ஆகும். அதில் பட்டியல் சமூக மக்களின் தொகை 73,790  ஆக உள்ளது. பட்டியல் பழங்குடி மக்களின் தொகை 2,258 ஆக உள்ளது.
மேற்கோள்கள்
பகுப்பு:காஞ்சிபுரம் மாவட்ட வட்டங்கள்
மத்திய சட்டப்பணிகள் அணைக்குழு அமைப்பு - செயல்பாடுகள்
மத்திய சட்டப்பணிகள் ஆணைக்குழுக்கள் - அமைப்பு உச்சநீதிமன்ற நீதிபதியை தலைமைக் காப்பாளர் (Patron - in - Chief) ஆகக் கொண்ட மத்திய சட்டப்பணிகள் ஆணைக்குழு தேசிய சட்டப்பணிகள் ஆணைக்குழு என்றும் அழைக்கப்படுகிறது. இது பிரிவு (3)ன் படி உருவாக்கப்பட்டது. இக்குழுவின் நிர்வாகக்குழுத் தலைவராக ஓய்வு பெற்ற அல்லது பணியிலிருக்கும் உச்ச நீதிமன்ற நீதிபதி பணியாற்றுவார். உறுப்பினர்களின் தகுதி மற்றும் நியமனம் மத்திய அரசால் உச்சநீதிமன்ற நீதிபதியிடம் ஆலோசனை பெற்று நியமனம் செய்யப்படுவர். நியமனம் செய்யப்படும் உறுப்பினர்களுள் ஒருவர் நிர்வாகத் தலைவருக்கு உதவிடும் பொருட்டு உறுப்பினர் செயலராக செயல்படுவார். இக்குழுவினருக்கு ஆகும் நிர்வாக மற்றும் சம்பளச் செலவுகள் யாவும் மத்திய அரசின் தொகுப்பு நிதியிலிருந்து (Consolidated Fund of India) தரப்படும்.
செயல்பாடுகள்
மக்களுக்கு இலவச சட்ட உதவிகள் கிடைப்பதற்கு தேவையான கொள்கைகளை உருவாக்குவதுடன் மத்திய ஆணைக்குழுவுக்கென ஒதுக்கீடு செய்த நிதியை செயல் திட்டங்களுக்கு ஏற்ப சிக்கனமாக செலவு செய்ய நடவடிக்கை மேற்கொள்ளுதல். சமூக சேவை செய்பவர்களுக்கு சுற்றுச்சூழல் நுகர்வோர் பாதுகாப்பு குறித்த பொது நல வழக்குகள் தொடர்வதற்கு சட்ட அறிவை வழங்குவதோடு, கிராமப்புறங்களில் உள்ள பள்ளி மாணவர்கள், கல்லூரி மாணவர்களுக்கு சட்ட உதவி முகாம்களை நடத்துதல். சட்ட உதவி ஆராய்ச்சிகளை செய்வதோடு கூடவே ஆய்வு மேற்கொள்பவர்களை ஊக்கப்படுத்துதல். மேலும் சட்டம் மூலமாகக் கிடைக்கும் மக்களின் உரிமைகளை அவர்களுக்கு உணர்த்துதல் - தன்னார்வ தொண்டு நிறுவனங்களை ஆதிதிராவிடர், பெண்கள், தொழிலாளர்கள் ஆகியோருக்கு சட்ட உதவிகளை செய்ய தூண்டுகோலாக இருந்து, பல்வேறு சட்ட உதவிகளை சமூகத்திற்குக் கிடைக்க மத்திய சட்டப்பணிகள் ஆணைக்குழு ஆவண செய்கிறது.
பகுப்பு:சட்டம் சார் அமைப்புகள்
டி. பெருமாள்
'''டி. பெருமாள்''' ஓர் இந்திய அரசியல்வாதியும், தமிழ்நாட்டின் முன்னாள் சட்டமன்ற உறுப்பினரும் ஆவார். இவர் 1984 தேர்தலில் கடையநல்லூர் தொகுதியிலிருந்து, அண்ணா திராவிட முன்னேற்ற கழக வேட்பாளராக, தமிழ்நாடு சட்டமன்றத்திற்குத் தேர்ந்தெடுக்கப்பட்டார்.
மேற்கோள்கள்
பகுப்பு:அனைத்திந்திய அண்ணா திராவிட முன்னேற்றக் கழக அரசியல்வாதிகள் பகுப்பு:வாழும் நபர்கள் பகுப்பு:தமிழக அரசியல்வாதிகள் பகுப்பு:துப்புரவு முடிந்த வேலூர் மாவட்ட ஆசிரியர்கள் தொடங்கிய கட்டுரைகள்
அண்ணாமலை நகர்
அண்ணாமலை நகர் (ஆங்கிலம்:Annamalai Nagar), இந்தியாவின் தமிழ்நாடு மாநிலத்தில் அமைந்துள்ள கடலூர் மாவட்டத்தில் உள்ள சிதம்பரம் வட்டத்தில் இருக்கும் ஒரு பேரூராட்சி ஆகும். இப்பேரூராட்சிக்கு அருகே அண்ணாமலைப் பல்கலைக்கழகம் உள்ளது.
பேரூராட்சியின் அமைப்பு
4.20 சகிமீ பரப்பும், 15 பேரூராட்சி மன்ற உறுப்பினரகளையும், 48 தெருக்களையும் கொண்ட இப்பேரூராட்சி சிதம்பரம் (சட்டமன்றத் தொகுதி)க்கும், சிதம்பரம் மக்களவைத் தொகுதிக்கும் உட்பட்டது.
மக்கள் தொகை பரம்பல்
2011-ஆம் ஆண்டு மக்கள் தொகை கணக்கெடுப்பின்படி  இப்பேரூராட்சி 2,445 வீடுகளும், 16,289 மக்கள்தொகையும் கொண்டது. மேலும் இப்பேரூராட்சியின் எழுத்தறிவு 95.22% மற்றும்  பாலின விகிதம் 1,000 ஆண்களுக்கு, 884  பெண்கள் வீதம் உள்ளனர்.
ஆதாரங்கள்
பகுப்பு:கடலூர் மாவட்டத்தில் உள்ள பேரூராட்சிகள்
புரூஸ் லீ (2017 திரைப்படம்)
புரூஸ் லீ   (Bruce Lee) என்பது அதிரடி- நகைச்சுவை தமிழ் திரைப்படமாகும். இப்படத்தை எழுதி இயக்கியவர் பிரசாந்த் பாண்டியராஜ் ஆவார். படத்தின் முதன்மைப் பாத்திரங்களில் ஜி. வி. பிரகாஷ் குமார் , கிரிதி கர்பந்தா ஆகியோர் நடித்துள்ளனர். படத்தை கென்யா பிலிம்ஸ் தயாரித்துள்ளது. படத்தயாரிப்பானது 2015 சூலையில் துவங்கி, 2017 மார்ச் 17 அன்று வெளியானது.
கதை
நாயகன் ஜெமினி கணேசன் ( ஜி.வி.பிரகாஷ்) சிறுவயதில் இருந்தே மிகவும் பயந்த சுபாவம் கொண்டவர். ஆனால், புரூஸ்லீ படம் பார்க்கும்போது மட்டும் ஆக்ரோஷமாக இருக்கிறார் என்றதும், அவரது அம்மா இவருக்கு புரூஸ்லி என்று பெயர் வைத்து அழைக்கிறார். புரூஸ்லி என்ற பெயர் வைத்ததும் யாருக்கும் பயப்படாமல் தைரியமாக சுற்றித்திரியும் ஜி.வி.பிரகாஷ் ஒரு ரவுடியிடம் மாட்டி அடிவாங்கிய பிறகு, எந்த பிரச்சினையிலும் மூக்கை நுழைக்காமல் அமைதியான வழியில் செல்கிறார்.
நாயகி சரோஜா தேவியும் (கீர்த்தி கர்பந்தா) ஜி.வி.பிரகாஷும் காதலித்து வருகிறார்கள். அதேநேரத்தில், பிரபல தாதாவாக வலம்வரும் முனீஸ்காந்த், அமைச்சரான மன்சூர் அலிகானைக் கொலை செய்கிறார். அதை ஜி.வி.பிரகாஷ், நாயகி சரோஜா தேவி, ஜி.வி.பிரகாஷின் நண்பரான அப்பாசும் (பாலசரவணன்) அவரது காதலி ஆகிய நால்வரும் பேரும் சேர்ந்து ஒளிப்படம் எடுத்துவிடுகின்றனர். அதை தொடர்ந்து புரூஸ் லீயும் அவரது காதலி சரோஜா தேவியும் எப்படியாவது இதை உலகிற்குச் சொல்ல வேண்டும் என்று எண்ணுகிறனர். இந்த ஒளிப்படத்தை வைத்து தாதா ராமதாசை போலீசில் சிக்க வைக்க முயற்சி செய்கிறார்கள். ஆனால் எந்த பலனும் கிடைக்கவில்லை.
இந்நிலையில், படமெடுத்த கேமராவைக் கைப்பற்ற முனிஸ்காந்த் சரோஜா தேவியையும் அவரது நண்பர் அப்பாசின் காதலியையும் சேர்த்துக் கடத்தி, கேமராவைக் கேட்டு மிரட்டுகின்றனர். முனீஸ்காந்திடம் இருந்து தங்கள் காதலியை மீட்க புரூஸ்லீ முனீசின் முன்னாள் மற்றும் இந்நாள் கூட்டாளிகளான மொட்டை ராசேந்திரன் மற்றும் சிலரைக் கூட்டணி சேர்த்து திட்டமிட்டு இந்த கும்பலை எப்படி சமாளித்து தன் காதலியைக் காப்பாற்றினார் என்பதே மீதிக்கதை.
தயாரிப்பு
முதன்மைப் பெண் கதாப்பாத்திரத்தில் நடிக்க முதலில் சமந்தாவையும் பின்னர்  திரிசாவையும் அணுகினர் ஆனால் அதன்பின்னர் தெலுங்கு புரூஸ் லீ படத்தில் நாயகியாக நடித்த கிரிதி கர்பந்தாவை தமிழில் அறிமுகப்படுத்தினர். 2015 அக்டோபரில், ஒளிப்படக் காட்சிகள் எடுக்கப்பட்டன. அதில் கிருதி மற்றும் பிரகாஷ் ஆகியோர் கல்லூரி மாணவர்களாக சித்தரிக்கப்பட்டு வெளிப்பட்டன. அந்த மாதத்தின் பிற்பகுதியில் படத் தயாரிப்புத் தொடங்கியது,  2016 ஆண்டின் துவக்கத்தில் படத்தை வெளியிட தயாரிப்பாளர்கள் இலக்கைக் கொண்டிருந்தனர். 2016 இன் துவக்கத்தில் படப்பிடிப்பு முடிந்த போதிலும், ஜி. வி. பிரகாஷ் குமாரின் மற்ற படங்களை திரையரங்குகளில் வெளியிட வேண்டியதால் பட வெளியீடு தாமதமானது.
மேற்கோள்கள்
பகுப்பு:2017 தமிழ்த் திரைப்படங்கள் பகுப்பு:இந்தியத் தமிழ்த் திரைப்படங்கள் பகுப்பு:அறிமுக இயக்குநர் திரைப்படங்கள் பகுப்பு:ஜி. வி. பிரகாஷ் குமார் நடித்த திரைப்படங்கள் பகுப்பு:ஜி. வி. பிரகாஷ் குமார் இசையமைத்த தமிழ்த் திரைப்படங்கள்
மத்திய பேருந்து நிலையம், ஈரோடு
மத்திய பேருந்து நிலையம் அல்லது வெள்ளிவிழா பேருந்து நிலையம், ஈரோடு மாநகரின் முக்கிய போக்குவரத்து மையமாகத் திகழ்கிறது. இது மாநகரின் மையப் பகுதியில் ஈரோடு சந்திப்பு தொடருந்து நிலையம் மற்றும் பன்னீர் செல்வம் பூங்கா ஆகிய பகுதிகளிலிருந்து சுமார் 2.கி.மீ தொலைவில் அமைந்துள்ளது.
இது புறநகர் பேருந்துகள், மாநகர் பேருந்துகள் மற்றும் சிற்றுந்துகள் ஆகிய மூன்று பேருந்து சேவைகளையும் இணைக்கும் விதமாக அமைந்துள்ள ஒருங்கிணைந்த பேருந்து நிலையம் ஆகும். இப்பேருந்து நிலையத்திலிருந்து மாநகர் மற்றும் புறநகரின் அனைத்துப் பகுதிகளும் ஈரோடு மாநகர பேருந்து வழித்தடங்கள் மூலம் சிறப்பான பேருந்து இணைப்பு சேவை வழங்கப்பட்டுள்ளது.
வரலாறு
ஈரோடு நகருக்கான மத்திய பேருந்து நிலையம், மணிக்கூண்டை அடுத்த கிருஷ்ணா திரையரங்கம் அருகில் ஆர்.கே.வி. சாலை - காவேரி சாலை சந்திப்புப் பகுதியில் இயங்கி வந்தது. நகரின் வளர்ச்சியும், போக்குவரத்து நெரிசலும் அதிகரித்ததன் காரணமாக 1970களில் பேருந்து நிலையம் தற்போதுள்ள இடத்திற்கு மாற்றப்பட்டது. நேதாஜி காய்கறி மார்க்கெட் அருகே செயல்பட்டு வந்த பழைய பேருந்து நிலையப் பகுதியில் தற்போது மாநகரட்சியின் சார்பில் வணிக வளாகமும், திரு. வி.க. பூங்காவும் செயல்பட்டு வருகின்றன.
ஆரம்ப காலங்களில் தமிழகத்திலேயே மிகப்பெரிய பேருந்து நிலையமாகத் திகழ்ந்த இது, சமீப காலங்களில் உருவான சென்னை கோயம்பேடு, மதுரை மாட்டுத்தாவணி பேருந்து நிலையங்களுக்கும் இன்றளவும் இணையாகவே உள்ளது.
போக்குவரத்து செயல்பாடு
இந்தப் பேருந்து நிலையம் ஒரே வளாகத்தில், புறநகர்ப் பேருந்துகள், நகர்ப்பேருந்துகள் மற்றும் சிற்றுந்துகளை இயக்கும் தனித்தனி நிறுத்தங்களோடு மொத்தம் 120 பேருந்துகளை நிறுத்தும் வசதியுடன் ஒருங்கிணைந்த பேருந்து நிலையமாக அமைந்துள்ளது. வெளி மாவட்டங்களுக்குச் செல்லும் புறநகர்ப் பேருந்துகளுக்கென 5 நடைமேடைகளில் ஒவ்வொன்றிலும் தலா 15 நிறுத்தங்களுடன் மொத்தம் 75 பேருந்து நிறுத்தங்களும்; நகரப் பேருந்துகளுக்கெனத் தனியாக 5 நடைமேடைகளும், மேலும் சிற்றுந்துகளுக்கென 2 நடைமேடைகளும் மொத்தம் 35 பேருந்து நிறுத்தங்களுடன் பயன்பாட்டில் உள்ளன.
புதிய புறநகர்ப் பேருந்து நிலையங்கள் திட்டம்
சோலாரில் தமிழகத்தின் தெற்கு மற்றும் மத்தியப் மாவட்டங்களுக்குச் செல்லும் 1,200 புறநகர்ப் பேருந்து சேவைகளை கையாளுமளவிற்கும்; சித்தோட்டில் தமிழகத்தின் மேற்கு மாவட்டங்கள் மற்றும் பெங்களூருக்கு செல்லும் 900 பேருந்து சேவைகளைக் கையாளும் வகையிலும் இரண்டு கூடுதல் புறநகரப் பேருந்து நிலையங்கள் திட்டமிடப்பட்டது.
சோலார் பேருந்து நிலையம், ஈரோடு
தற்போதைய நிலவரப்படி, தமிழக அரசு கரூர் சாலையில் சோலார் பகுதியில் சுமார் 65 பேருந்துகள் நிறுத்தும் வகையில் 24 ஏக்கரில் புதிய புறநகர்ப் பேருந்து நிலையம் அமைப்பதற்கு 63.50 கோடி ரூபாய்க்கு நிர்வாக ஒப்புதல் அளித்து கட்டுமானப் பணிகள் துவங்கவுள்ளது.
பெரியசேமூர் பேருந்து நிலையம்
மேலும், சத்தியமங்கலம் சாலையில் பெரியசேமூர் பகுதியில் கனிராவுத்தர்குளம் அருகில் தனியாரிடம் 14 ஏக்கர் பரப்பளவில் நிலம் கையகப்படுத்தி புதிய புறநகர்ப் பேருந்து நிலையம் அமைக்க ரூபாய் 130 கோடிக்கு நிர்வாக ஒப்புதல் அரசு வழங்கியுள்ளது. இதையடுத்து நிலம் கையகப்படுத்தும் பணியும் விரிவான திட்ட அறிக்கை தயாரிக்கும் பணியும் துவங்கியுள்ளது.
நகரப் பேருந்து நிலையங்கள்
ஈரோடு மாநகரப் பகுதியில் நகரப் பேருந்துகளுக்கென இரண்டு சிறிய பேருந்து நிலையங்களும் உள்ளன.
நிலைய அமைப்பு
தற்போது மத்திய அரசின் சீர்மிகு நகரம் திட்டத்தின்கீழ் இப்பேருந்து நிலையமானது மறுகட்டமைப்பு செய்யப்பட்டு வருகிறது. எனவே கீழே கொடுக்கப்பட்டுள்ள நடைமேடை அமைப்பு மாறுபடும்.
மேற்கோள்கள்
பகுப்பு:ஈரோடு பகுப்பு:தமிழ்நாட்டுப் பேருந்து நிலையங்கள் பகுப்பு:தமிழ்நாட்டுப்_போக்குவரத்து
அசாம் சட்ட மேலவை
அசாம் சட்ட மேலவை (Assam Legislative Council; অসম বিধান পৰিষদ) 1913 முதல் 1935 வரை இந்தியாவில் அசாமின் ஓரவை சட்டமன்றமாக இருந்தது, பின்னர் 1935 முதல் 1947 வரை ஈரவை சட்டமன்றத்தின் மேல் அவையாக இருந்தது, இது இந்திய (மாகாண சட்டமன்றங்கள்) ஆணை, 1947 மற்றும் அசாம் சட்டமன்றம் மூலம் கலைக்கப்பட்டு ஓரவை ஆனது.
குறிப்புகள்
பகுப்பு:அசாம் பகுப்பு:அசாம் அரசு பகுப்பு:இந்திய மாநிலங்களின் சட்டமன்றங்கள்
ரோஜா மார்பு ஆலா
வகைபிரித்தல்
ஆங்கிலேய இயற்கை ஆர்வலர் ஜார்ஜ் மாண்டேகு 1813 இல் ரோஜா மார்பு ஆலாவை விவரித்தார் மரபணு ரீதியாக, இது வெள்ளை-முன் டெர்ன் ( எஸ். ஸ்ட்ரைடா ) உடன் மிக நெருக்கமான தொடர்புடையது. இவற்றின் பொதுவான மூதாதையரான கறும்பிடரி ஆலாவுடன் ( எஸ். சுமத்ரானா ) சகோதர வம்சாவளியைக் கொண்டுள்ளது.
இந்த இனம் பல மரபியல் இனங்கள் கொண்டுள்ளது. அவை முக்கியமாக அலகு நிறம் மற்றும் சிறிய இறகு நிறங்களில் வேறுபடுகின்றன.
விளக்கம்
இது ஒரு சிறிய-நடுத்தர ஆலா ஆகும். இது காக்கையை விட அளவில் சிறியது. சற்று மெலிந்தாற்போற் காணப்படும். இது 33 - 36 cm நீளமும், 67 - 76 cm இறக்கை அகலம் கொண்டது. பெரும்பலும் ஆற்று ஆலாவை ஒத்த இதன் வாலில் சாம்பல் நிறத்தைக் காண முடியாது. வால் தூய வெண்மையாக இருக்கும். ரோஜா மார்பு ஆலாவுக்கு மெல்லிய கூர்மையான அலகு உள்ளது. இதன் அலகு குளிர் காலத்தில் கருப்பாகவும் கோடைக் காலத்தில் சிவப்பு நிறத்திலும் இருக்கும். இது குறுகிய இறக்கைகளை கொண்டது. மேல் இறக்கையின் மேற்பகுதி வெளிர் சாம்பல் நிறமாகவும், அதன் அடிப் பகுதி வெண்மையாகவும் இருக்கும். முதிர்ந்த பறவைகளுக்கு மிக நீண்ட, நெகிழ்வான வாலும் ஆரஞ்சு-சிவப்பு நிற கால்களும் உள்ளன. கோடையில், முதிர்ந்த பறவைகளின் அடிப்பகுதி இளஞ்சிவப்பு நிறத்தில் இருக்கும். இதனால் தான் இதற்கு ரோஜா மார்பு ஆலா என்ற பெயர் வந்தது. குளிர் காலத்தில் நெற்றியிலும் கருங்கோடுகளைக் காணலாம்.
உணவு
வலது|thumb| ரோஜா மார்பு ஆலா முகம் மற்ற ஸ்டெர்னா டெர்ன்களைப் போலவே, ரோஜா மார்பு ஆலாவும் மீன்களை கடல் பரப்பின் மீது அமர்ந்தும், முக்குளித்து பிடிக்கவும் வல்லது. இது பொதுவாக கூடுதலாக கடல் சார்ந்தது வாழும். கரையோரம் உள்ள நன்னீர் தடாகங்களில் குளிப்பதற்கு அரிதாகவே செல்லும். மேலும் நன்னீரில் மீன்பிடிக்காது. பெண் பறவைக்கு ஆண் பறவை மீனை பரிசாக கொடுத்து காதலூட்டத்தில் ஈடுபடும்.
குளிர்காலத்தில், இதன் நெற்றி வெள்ளையாகவும், அலகு கருப்பு நிறமாகவும் மாறும்.
இனப்பெருக்கம்
thumb| முட்டை சேகரிப்பு அருங்காட்சியகம் வைஸ்பேடன் thumb| Sterna dougallii bangsi முட்டைகள் - அருங்காட்சியகம் டி துலூஸ் இந்த இனம் கடலோரங்களில் மற்றும் தீவுகளில் உள்ள பறவைக் கூட்டங்களுடன் இனப்பெருக்கம் செய்கிறது. ஆத்திரேலியப் பிரதேசத்தில், இது கறும்பிடரி ஆலா ( எஸ். சுமத்ரானா ), லெசர் க்ரெஸ்டெட் டெர்ன் ( தலாசியஸ் பெங்காலென்சிஸ் ), க்ரெஸ்டட் டெர்ன் ( டி. பெர்கி ), ஃபேரி டெர்ன் ( ஸ்டெர்னுலா நெரிஸ் ), பிரிடில்ட் டெர்ன் ( ஓனிகோப்ரியன் ), சில்வர் குல் ( Croicocephalus novaehollandiae ) ஆகியவற்றுடன் கூடு கட்டுவதாக பதிவு செய்யப்பட்டுள்ளது. வெற்றுத் தரையில் அல்லது அடர்ந்த தாவரங்களின் அடியில் உள்ள சிறு பள்ளத்தில், ஒன்று அல்லது இரண்டு (அரிதாக மூன்று) முட்டைகளை இடுகிறது.
வெள்ளை வயிற்றுக் கடற்கழுகு ( Halieetus leucogaster ) மற்றும் வெள்ளிக் கட்காக்கை போன்றவை இதன் முட்டைகளையும், குஞ்சுகளையும் வேட்டையாடுவதாக அறியப்படுகிறது. அதே சமயம் கல்திருப்பி உள்ளான் ( Arenaria interpres ), கருப்பு எலி ( Rattus rattus ) மற்றும் கிங்ஸ் ஸ்கின்க் ( Egernia kingii ) ஆகியவையும் வேட்டையாடுவதாக சந்தேகிக்கப்படுகிறது.
வெளி இணைப்புகள்
பகுப்பு:காணொளிக் கோப்பு உள்ள கட்டுரைகள் பகுப்பு:டொமினிக்கன் குடியரசுப் பறவைகள் பகுப்பு:ஆத்திரேலியப் பறவைகள் பகுப்பு:தென்கிழக்காசியப் பறவைகள் பகுப்பு:ஐரோப்பியப் பறவைகள் பகுப்பு:ஆலா பகுப்பு:இந்தியப் பெருங்கடல் பறவைகள்
பள்ளிப்பட்டி, பென்னாகரம்
பள்ளிப்பட்டி (Pallipatti ) என்பது இந்திய ஒன்றியம்,  தமிழ்நாட்டின், தருமபுரி மாவட்டம், பென்னாகரம் வட்டத்துக்கு  உட்பட்ட  ஒரு வருவாய் கிராமம் ஆகும். இந்த கிராமத்தின் குறியீட்டு எண் 643632. இது பி. பள்ளிப்பட்டி ஊராட்சிக்கு உட்பட்டது.
அமைவிடம்
இந்த ஊரானது மாவட்ட தலைநகரான தருமபுரியிலிருந்து 27 கிலோமீட்டர் தொலைவிலும், பென்னாகரத்தில் இருந்து 50 கிலோமீட்டர் தொலைவிலும், சென்னையில் இருந்து 288 கிலோமீட்டர் தொலைவிலும் உள்ளது.
மக்கள் வகைப்பாடு
2011 மக்கள் தொகை கணக்கெடுப்பின்படி இந்த ஊரில் மொத்த வீடுகள் 	191, மொத்த மக்கள் தொகை 723, இதில் 378 ஆண்களும், 345 பெண்களும் அடங்குவர். கல்வியறிவு பெற்றவர்கள் விகிதம் 63.8 % ஆகும். இது தமிழ்நாட்டின் சராசரி எழுத்தறிவு விகிதமான 80.09 % ஐ விடக்குறைவு ஆகும்.
பார்க் ஹே-ஜீன்
பார்க் ஹே-ஜீன் (Park Hae-jin) (பிறப்பு: மே 1, 1983) ஒரு தென் கொரியா நாட்டு நடிகர் ஆவார். இவர் 2006ஆம் ஆண்டு முதல் ஹாட் பிளட், ஈஸ்ட் ஒப் எடேன், மை லவ் ஃப்ரம் த ஸ்டார், பேட் கைஸ் போன்ற பல தொலைக்காட்சி தொடர்களில் நடித்ததன் மூலம் புகழ் பெற்ற நடிகர் ஆனார்.
பள்ளிப்பட்டி, பென்னாகரம்
மேற்கோள்
பகுப்பு:தர்மபுரி மாவட்டத்திலுள்ள கிராமங்கள்
பார்க் ஹே-ஜீன்
வெளி இணைப்புகள்
பகுப்பு:1983 பிறப்புகள் பகுப்பு:வாழும் நபர்கள் பகுப்பு:தென் கொரிய ஆண் திரைப்பட நடிகர்கள் பகுப்பு:தென் கொரிய ஆண் தொலைக்காட்சி நடிகர்கள் பகுப்பு:தென் கொரிய விளம்பர நடிகர்கள்
ஷின் சுங்-ரோக்
வெளி இணைப்புகள்
பகுப்பு:1982 பிறப்புகள் பகுப்பு:வாழும் நபர்கள் பகுப்பு:தென் கொரிய ஆண் திரைப்பட நடிகர்கள் பகுப்பு:தென் கொரிய ஆண் தொலைக்காட்சி நடிகர்கள்
வண்டலூர் வட்டம்
வண்டலூர் வட்டம், தமிழ்நாட்டின் காஞ்சிபுரம் மாவட்டத்திலிருந்து புதிதாக நிறுவப்பட்ட செங்கல்பட்டு மாவட்டத்தில் உள்ள காட்டாங்குளத்தூர் ஊராட்சி ஒன்றியத்தின் 32 கிராம ஊராட்சிகளைக் கொண்டு நவம்பர், 2019-இல் நிறுவப்பட்ட புதிய வருவாய் வட்டம் ஆகும். வண்டலூர் வருவாய் வட்டம் 37 வருவாய் கிராமங்களைக் கொண்டுள்ளது.
மக்கள் வகைப்பாடு
2011 ஆம் ஆண்டு இந்திய மக்கள் தொகை கணக்கெடுப்பின் படி, வண்டலூர் வட்டத்தின் மொத்த மக்கள் தொகை 2,08,897 ஆகும். அதில் பட்டியல் சமூக மக்களின் தொகை 55,630 ஆக உள்ளது. பட்டியல் பழங்குடி மக்களின் தொகை 4,422 ஆக உள்ளது.
மேற்கோள்கள்
செங்கல்பட்டு மாவட்ட வட்டங்கள்
எளச்சூர் சிவ சுப்ரமணியசாமி கோயில்
எளச்சூர் சிவ சுப்ரமணியசாமி கோயில் தமிழ்நாட்டில் கிருஷ்ணகிரி மாவட்டம், எளச்சூர் என்னும் ஊரில் அமைந்துள்ள முருகன் கோயிலாகும்.
வரலாறு
இக்கோயில் பத்தொன்பதாம் நூற்றாண்டைச் சேர்ந்தது.
கோயில் அமைப்பு
இக்கோயில் முதன்மைத் திருக்கோயில் என்ற வகைப்பாட்டில் இந்து அறநிலையத்துறையின் கட்டுப்பாட்டில் உள்ளது. பரம்பரை அல்லாத அறங்காவலர் அமைப்பால் நிர்வகிக்கப்படுகிறது.
மேற்கோள்கள்
பகுப்பு:கிருஷ்ணகிரி மாவட்டத்திலுள்ள முருகன் கோயில்கள் பகுப்பு:சரி பார்க்க வேண்டிய தானியக்கக் கோயில் கட்டுரைகள்
அன்னவாசல்
அன்னவாசல் (ஆங்கிலம்:Annavasal), இந்தியாவின் தமிழ்நாடு மாநிலத்தில் அமைந்துள்ள புதுக்கோட்டை மாவட்டம், இலுப்பூர் வட்டத்தில் இருக்கும் ஒரு பேரூராட்சி ஆகும்.
புவியியல்
இவ்வூரின் அமைவிடம் ஆகும். கடல் மட்டத்தில் இருந்து இவ்வூர் சராசரியாக 128 மீட்டர் (419 அடி) உயரத்தில் இருக்கின்றது.
பேரூராட்சியின் அமைப்பு
10.13 சகிமீ பரப்பும், 15 வார்டுகளும், 15  தெருக்களும் கொண்ட இப்பேரூராட்சி  விராலிமலை (சட்டமன்றத் தொகுதி)க்கும், கரூர் மக்களவைத் தொகுதிக்கும் உட்பட்டது.
மக்கள் தொகை பரம்பல்
2011-ஆம் ஆண்டு மக்கள் தொகை கணக்கெடுப்பின்படி இப்பேரூராட்சி  2,050 வீடுகளும், 8,906  மக்கள்தொகையும் கொண்டது.
வெளி இணைப்புகள்
புதுக்கோட்டை மாவட்டத்திலுள்ள ஊர்களும் நகரங்களும் பகுப்பு:புதுக்கோட்டை மாவட்டத்தில் உள்ள பேரூராட்சிகள் பகுப்பு:புதுக்கோட்டை மாவட்டம்
ரெக்வியாம் சுறா
வலது|thumb|253x253px| பிளாக் டிப் ரீஃப் சுறா வலது|thumb|253x253px| மெக்ஸிகோ வளைகுடாவில் சுழல் சுறா, கார்சார்ஹினஸ் ப்ரெவிபின்னா வலது|thumb|253x253px| கலபகோஸ் சுறா வலது|thumb|253x253px| எலுமிச்சை சுறா, டைகர் பீச், பஹாமாஸ் வலது|thumb|253x253px| நீலச் சுறா ரெக்வியாம் சுறாக்கள் (Requiem sharks) என்பவை கார்சார்ஹினிஃபார்ம்ஸ் வரிசையில் கார்சார்ஹினிடே குடும்பத்தைச் சேர்ந்த சுறாக்கள் ஆகும். இவை சூடான கடல்பகுதியை இருப்பிடமாக கொண்டவை (சில நேரங்களில் உப்பு அல்லது நன்னீர்) இவை பெருங்கடலில் நீண்டதூரம் வலசை போகக்கூடியவை. இவற்றில் புலிச்சுறா, காளைச்சுறா, சுழல்சுறா, கருமூக்குச்சுறா, கரும்புள்ளி சுறா, சாம்பல் ரீஃப் சுறா, கரும்புள்ளி பாறை சுறா, பட்டு சுறா, இருட்டு சுறா, நீல சுறா, செம்பு சுறா, கடல் வெள்ளைச் சுறா, வெள்ளைப் பாறை சுறா பிலால் சுறா போன்ற பல இனங்கள் இந்த வகைப்பாட்டில் அடங்கும்.
இவற்றின் கண்கள் வட்டமானது, மற்றும் ஒன்று அல்லது இரண்டு செவுள் பிளவுகள் கொண்டவை. இவற்றிற்கு பெரிய பக்கவாட்டு தூவிகள் அமைந்துள்ளன. இவற்றில் பெரும்பாலான இனங்கள் உள்பொரி முட்டைகளைக் கொண்டவை. இவை வெளியே குட்டிகளாகவே ஈனுகின்றன. இவற்றின் அளவு பலவாக வேறுபடுகின்றன. காட்டாக வளர்ந்த ஆஸ்திரேலிய கூர்மைச் சுறா 69 செமீ (2.26 அடி) என்றும், புலிச்சுறா 5.5 மீ (18 அடி) வயது நீளம் வரை என இவை பரவலாக வேறுபடுகின்றன. இவற்றின் முன்னிரு மார்புத் துடுப்புகளின் பெரியதாக சரியான அளவைக் கொண்டுள்ளன. இது இந்த சுறாக்கள் வேகமாக நீந்த உதவுகின்றன என்று அறிவியலாளர்கள் கருதுகின்றனர். இவை அதிக வெப்பமண்டல பகுதிகளில் வாழக்கூடியன என்றாலும் வலசை போக்கூடியவை. பெண் சுறாக்கள் இனச்சேர்க்கைக்குத் தயாராக இருப்பதை ஆண் சுறாக்களுக்கு தெரியப்படுத்தும்விதமாக கடலில் ஒரு இரசாயனத்தை வெளியிடுகிறன. இந்த சுறாக்களின் இனச்சேர்க்கை காலம் வசந்த காலம் முதல் இலையுதிர் காலம் வரை ஆகும்.
ரெக்வியாம் சுறாக்களில் ஐந்து வகையான சுறாக்கள், மனிதர்களைத் தாக்கக்கூடியதில் பெரும் விகிதத்தில் ஈடுபடுகின்றன; இருப்பினும், தனிப்பட்ட இனங்களை அடையாளம் காண்பதில் உள்ள சிரமம் காரணமாக, தாக்குதல் பதிவுகளில் ஒரு குறிப்பிட்ட அளவு தவறான தகவல்கள் உள்ளன.
இரயில்வே காலனி நகராட்சி மேல்நிலைப்பள்ளி
ரயில்வே காலனி நகராட்சி மேல்நிலைப் பள்ளி (Railway Colony Municipal Higher Secondary School) ,இந்தியா-தமிழ்நாடில் ஈரோடு மாவட்டத்திலுள்ள இருபாலர் பயிலும் மேல்நிலைப்பள்ளியாகும்.இப்பள்ளி ஈரோடு நகராட்சி மூலம் நிர்வகிப்படுகிறது
குறிப்புகள்
பகுப்பு:ஈரோடு மாவட்டத்திலுள்ள அரசுப் பள்ளிகள்
மாம்பாடி துரோபதியம்மன் கோயில்
மாம்பாடி துரோபதியம்மன் கோயில் தமிழ்நாட்டில் தர்மபுரி மாவட்டம், மாம்பாடி என்னும் ஊரில் அமைந்துள்ள அம்மன் கோயிலாகும்.
வரலாறு
இக்கோயில் பத்தொன்பதாம் நூற்றாண்டைச் சேர்ந்தது.
கோயில் அமைப்பு
இக்கோயில் முதன்மைத் திருக்கோயில் என்ற வகைப்பாட்டில் இந்து அறநிலையத்துறையின் கட்டுப்பாட்டில் உள்ளது. பரம்பரை அல்லாத அறங்காவலர் அமைப்பால் நிர்வகிக்கப்படுகிறது.
பூசைகள்
இக்கோயிலில் ஒருகாலப் பூசை நடக்கின்றது. பங்குனி மாதம் 2 நாட்கள் முக்கிய திருவிழாவாக நடைபெறுகிறது.
மேற்கோள்கள்
பகுப்பு:தர்மபுரி மாவட்டத்திலுள்ள அம்மன் கோயில்கள் பகுப்பு:சரி பார்க்க வேண்டிய தானியக்கக் கோயில் கட்டுரைகள்
அன்னி நாமலா
அன்னி நாமலா (Annie Namala) இந்திய நாட்டைச் சேர்ந்த சமூக ஆர்வலர் ஆவார். தலித் மக்களின் உரிமைகளுக்காக பாடுபட்டு வருகிறார். இவர் சமூக சமத்துவம் மற்றும் உள்ளடக்கத்திற்கான மையத்தின் இயக்குநராக உள்ளார். தீண்டாமைப் போராட்டத்திற்கு குரல் கொடுத்தவர் ஆவார். 2010 ஆம் ஆண்டு குழந்தைகளுக்கான இலவச மற்றும் கட்டாயக் கல்வி உரிமைச் சட்டம் 2009 அமல்படுத்துவதற்கான தேசிய ஆலோசனைக் குழுவின் உறுப்பினராக இவர் நியமிக்கப்பட்டார்.
தொழில்
அன்னி நாமலா பாகுபாடு மற்றும் விலக்குகளுக்கு எதிரான குழந்தைகளுக்கான ஒற்றுமை குழுவில் பணியாற்றினார்.
வெளி இணைப்புகள்
பகுப்பு:வாழும் நபர்கள் பகுப்பு:தலித் சிந்தனையாளர்கள் பகுப்பு:இந்திய சமூகசேவகர்கள்
மார்டின் பிறீமன்
மார்டின் சான் கிறிசுதோபர் பிறீமன் (Martin John Christopher Freeman, பிறப்பு: 8 செப்டம்பர் 1971) என்பவர் இங்கிலாந்து நாட்டு திரைப்பட நடிகர் ஆவார். இவர் தனது சிறந்த நடிப்பிற்க்காக பாராட்டுக்களும் எம்மி விருது, பாஃப்டா விருது மற்றும் திரை நடிகருக்கான கில்ட் விருதும் வென்றுள்ளார், மேலும் கோல்டன் குளோப் விருதுக்கு பரிந்துரைக்கப்பட்டார்.
இவர் ஆபீஸ் (2001-2003), ஷெர்லாக் (2010-2017) போன்ற பல தொலைக்காட்சி தொடர்களிலும் லவ் அக்சுவலி (2003), 'பில்போ பக்கின்ஸ்' என்ற கதாபாத்திரத்தில் தி ஹாபிட் என்ற திரைப்படத் தொடர்களிலும் நடித்துள்ளார். அதை தொடர்ந்து மார்வெல் ஸ்டுடியோ தயாரித்த மார்வெல் திரைப் பிரபஞ்சத் திரைப்படங்களான கேப்டன் அமெரிக்கா: சிவில் வார் (2016) மற்றும் பிளாக் பான்தர் (2018) போன்ற படங்களில் 'எவரெட் கே. ரோஸ்' என்ற கதாபாத்திரத்தில் நடித்துளளார்.
வெளி இணைப்புகள்
பகுப்பு:1971 பிறப்புகள் பகுப்பு:வாழும் நபர்கள் பகுப்பு:பிரித்தானிய திரைப்பட நடிகர்கள் பகுப்பு:பிரித்தானிய தொலைக்காட்சி நடிகர்கள் பகுப்பு:ஆங்கிலேய குரல் நடிகர்கள் பகுப்பு:ஆங்கிலத் திரைப்பட நடிகர்கள் பகுப்பு:மீநாயகன் திரைப்பட நடிகர்கள்
பச்சனம்பட்டி
பச்சனம்பட்டி (Pachanampatty) என்பது இந்திய ஒன்றியம், தமிழ்நாட்டின், தருமபுரி மாவட்டம், அரூர் வட்டத்துக்கு  உட்பட்ட  ஒரு வருவாய் கிராமம் ஆகும். இது எல்லபுடையாம்பட்டி ஊராட்சிக்கு உட்பட்டது.
அமைவிடம்
இந்த ஊரானது மாவட்ட தலைநகரான தருமபுரியிலிருந்து 40 கிலோமீட்டர் தொலைவிலும், அரூரிலிருந்து ஒரு கிலோமீட்டர் தொலைவிலும் அமைந்துள்ளது.
மக்கள் வகைப்பாடு
2011 மக்கள் தொகை கணக்கெடுப்பின்படி இக்கிராமத்தில் 352 குடும்பங்களும் 1,353 மக்களும் வசிக்கின்றனர். இதில் 673 ஆண்களும் 680 பெண்களும் அடங்குவர்.
மேற்கோள்
பகுப்பு:தர்மபுரி மாவட்டத்திலுள்ள கிராமங்கள்
குருநகர்
குருநகர், இலங்கையின் யாழ்ப்பாண மாவட்டத்தில், யாழ்ப்பாணம் பிரதேச செயலாளர் பிரிவில் அமைந்துள்ள ஒரு ஊர். இது, குருநகர் கிழக்கு, குருநகர் மேற்கு, சின்னக்கடை ஆகிய கிராம உத்தியோகத்தர் பிரிவுகளுக்குள் அடங்குகின்றது. யாழ்ப்பாண மாநகரசபை எல்லைக்குள் இருக்கும் இப்பகுதிக்குள், மாநகரசபையின் 1ம், 2ம், 3ம், 4ம், 5ம் வட்டாரங்கள் பகுதியாக அடங்குகின்றன. குடியேற்றவாதக் காலத்து யாழ்ப்பாணத்தின் ஐரோப்பியர் நகரம் அல்லது பறங்கித்தெரு என உள்ளூர் மக்களால் அழைக்கப்படும் பகுதி குருநகர்ப் பகுதியின் மேற்கு எல்லையை அண்டி அமைந்துள்ளது. கிழக்கு எல்லையை அண்டிச் சுண்டிக்குளி, திருநகர் ஆகியவை உள்ளன.
குருநகர் யாழ்ப்பாணத்தில் மக்கள்தொகை அடர்த்தி கூடிய பகுதிகளுள் ஒன்று. இங்கு கத்தோலிக்கர்கள் பெரும்பான்மையாக வாழ்கிறார்கள். குருநகர்ப் பகுதி மக்களிற் பலர் மீன்பிடித்தலைத் தொழிலாகக் கொண்டவர்கள். இங்கே 2313 மீனவக் குடும்பங்கள் உள்ளன.
வரலாறு
ஆரியச் சக்கரவர்த்திகளுடன் கடற்படை குருநகரின் மக்களால் நிர்வகிக்கப்பட்டு, ஆட்சி செய்யப்பட்டது. இங்கு மோரோக்கன் ஆராய்ச்சியாளர் இப்னு பதூதா ஆரியச்சக்கரவர்த்தியின் அரசர்களின் கப்பல்களைக் கண்டது என்று நம்பப்படுகிறது.
யாழ்ப்பாண இராச்சியத்தின் மேற்கு பகுதி குருநகரின் கரையார்களால் ஆட்சி செய்ய பட்டது.
குருநகரின் மணியக்காரர்கள் மற்றும் அடப்பனார் யாழ்ப்பாண துறைமுகங்களின் தலைவர்களில் ஒருவராக பணியாற்றினார்.
வழிபாட்டிடங்கள்
குருநகரில், புதுமை மாத தேவாலயம்; கார்மேல் மாதா தேவாலயம், புனித யாகப்பர் தேவாலயம், புனித அடைக்கல அன்னை தேவாலயம் போன்ற கிறித்தவ வழிபாட்டிடங்கள் உள்ளன. அத்துடன், சிறீ ஞானச் செல்வ விநாயகர் ஆலயம், சின்னக்கடை அம்மன் ஆலயம் என்னும் இந்து ஆலயங்களும், ஒரு மசூதியும் குருநகரில் உள்ளன.
பாப்பாரப்பட்டி, சிற்றூர்
பாப்பாரப்பட்டி (Pallipatti) என்பது இந்திய ஒன்றியம், தமிழ்நாட்டின், தருமபுரி மாவட்டம், பென்னாகரம் வட்டத்துக்கு  உட்பட்ட  ஒரு வருவாய் கிராமம் ஆகும். இந்த கிராமத்தின் குறியீட்டு எண் 643636. இது வேப்பிலைஹள்ளி ஊராட்சிக்கு உட்பட்டது.
அமைவிடம்
இந்த ஊரானது மாவட்ட தலைநகரான தருமபுரியிலிருந்து 19 கிலோமீட்டர் தொலைவிலும், பென்னாகரத்தில் இருந்து 22 கிலோமீட்டர் தொலைவிலும் உள்ளது.
மக்கள் வகைப்பாடு
2011 மக்கள் தொகை கணக்கெடுப்பின்படி இந்த ஊரில் மொத்த வீடுகள் 	1,133, மொத்த மக்கள் தொகை 	4,733, இதில் 2,477 ஆண்களும், 2,256 பெண்களும் அடங்குவர்.
மேற்கோள்
பகுப்பு:தர்மபுரி மாவட்டத்திலுள்ள கிராமங்கள்
வடக்கு போர்னியோ போர்
வடக்கு போர்னியோ போர் (ஆங்கிலம்: Battle of North Borneo; மலாய்: Pertempuran di Borneo Utara) என்பது இரண்டாம் உலகப் போரின் போது வடக்கு போர்னியோவில் நேச நாடுகளுக்கும் (Allied Forces); சப்பானியப் படைகளுக்கும் (Japanese Forces) இடையே நடந்த போர் ஆகும்.
பொது
ஆத்திரேலியப் படைகள் தரையிறங்கும் போது தொடக்கத்தில் சப்பானிய எதிர்ப்புகள் ஆங்காங்கே இருந்தன. இருப்பினும் போர் நடவடிக்கை தீவிரம் அடையும் போது இரு தரப்பினருக்கும் இடையே பல கணிசமான மோதல்கள் ஏற்பட்டன; மற்றும் இரு தரப்பினருக்கும் குறிப்பிடத்தக்க அளவிற்கு உயிரிழப்புச் சேதங்களும் ஏற்பட்டன.
இருப்பினும் பெரிய அளவிலான போர் பெரும்பாலும் லபுவான் (லபுவான் போர்) (Battle of Labuan) தீவிலும்; பியூபோர்ட் மாவட்டத்திலும் (பியூபோர்ட் போர் 1945) (Battle of Beaufort 1945) நடைபெற்றன.
தயாக்கு மக்களை (Dayak People) குழுவினராகக் கொண்ட கெரில்லா படைகளும் (Guerrilla Forces), குறைந்த எண்ணிக்கையிலான நேச நாட்டுப் படைகளும் (Allied Forces) போர்னியோவின் உள் காட்டுப் பகுதிகளில் போரிட்டன. சில பிராந்தியங்களின் கட்டுப்பாட்டைக் கைப்பற்றுவதில் வெற்றியும் பெற்றன.
இரண்டாம் உலகப் போர் ஒரு முடிவை நெருங்கிய நிலையில், இந்தப் போர்னியோ போரும் 1945 ஆகத்து 15-ஆம் தேதி ஒரு முடிவுக்கு வந்தது.
சப்பானிய இராணுவத்தின் துருப்புகள்
போர்னியோவில் சப்பானிய படையெடுப்பைத் தொடர்ந்து 1942-ஆம் ஆண்டு தொடக்கத்தில் இருந்து வடக்கு போர்னியோ சப்பானிய இராணுவப் படைகளால் ஆக்கிரமிக்கப்பட்டு வந்தது. இதற்கு முன், இந்தப் பகுதி பிரித்தானியர்களின் கட்டுப்பாட்டில் இருந்தது.
ஆக்கிரமிப்புக் கொள்கைகள்
சப்பானிய ஆக்கிரமிப்பைத் தொடர்ந்து, வடக்கு போர்னியோவின் எண்ணெய் வளங்கள், ஒட்டு மொத்தமாகச் சப்பானிய போர் நடவடிக்கைகளுக்காகப் பயன்படுத்தப்பட்டன. போர்னியோ தீவின் மக்களும் கடுமையான ஆக்கிரமிப்புக் கொள்கைகளுக்கு உட்படுத்தப்பட்டு பல்வேறு கொடுமைகளுக்கு ஆளாயினர்.
இவ்வாறான ஆக்கிரமிப்பு கெடுபிடிகள், 1943-ஆம் ஆண்டின் பிற்பகுதியில் செசல்டன் கிளர்ச்சி (Jesselton Revolt) எனும் ஒரு கிளர்ச்சிக்கும் வழிவகுத்தது. அந்தக் கிளர்ச்சியினால் அதிக அளவிலான உயிரிழப்புகள் ஏற்பட்டன; பொதுமக்களின் உரிமைகளும் ஒடுக்கப்பட்டன.
1945 மே மாதம், போர்னியோவில் நேச நாடுகளின் முதல் கட்ட போர் நடவடிக்கை போர்னியோவின் வட கிழக்குப் பகுதியில் தொடங்கியது. வடக்கு கலிமந்தான் மாநிலத்தில் உள்ள தாராக்கான் (Tarakan) நகர்ப் பகுதியில் ஒரு படைப்பிரிவு சுலாவெசி கடல் கரையில் நிறுத்தப்பட்ட நிலையில் போர் நடவடிக்கைகள் தொடங்கப் பட்டன. அதற்கு தாராக்கான் போர் (Battle of Tarakan) என்று பெயர்.
அமெரிக்க தளபதி டக்ளசு மக்கார்த்தர்
தென்மேற்கு பசிபிக் பகுதிக்கு (South West Pacific Area Command) அமெரிக்க இராணுவத் தலைவராக இருந்த அமெரிக்க இராணுவத் தளபதி டக்ளசு மக்கார்த்தர் (General Douglas MacArthur) கண்காணிப்பில் வடக்கு போர்னியோவில் சப்பானியர்களுக்கு எதிரான நடவடிக்கைகள் தொடங்கின. அந்த நடவடிக்கைகள் மூன்று கட்டங்களில் வடிவமைக்கப்பட்டன. அவை:
புரூணை விரிகுடாவில் பிரித்தானிய பசிபிக் கடற்படைக்கு (British Pacific Fleet) "ஒரு மேம்பட்ட கடற்படை தளத்தை" நிறுவுவதே முதன்மை நோக்கமாகும். அதைத் தவிர அப்பகுதியில் கிடைக்கும் எண்ணெய் மற்றும் ரப்பர் பொருட்களைக் கைப்பற்றுவது மற்றும் பிரித்தானியப் நிர்வாகத்தை மீண்டும் நிலைநிறுத்துவது; புரூணை விரிகுடாவின் நுழைவாயிலைக் கட்டுப்படுத்துவது; லபுவான் பாதுகாப்பது; அங்கு ஒரு விமானத் தளத்தை உருவாக்குவது; ஆகிய நோக்கங்களும் அடங்கும்.
வான்வழி குண்டுவீச்சுகள்
ஆத்திரேலியா மற்றும் அமெரிக்க வானூர்திகளால் வடக்கு போர்னியோ மீது வான்வழி குண்டுவீச்சுகள் 1945 மே 3-ஆம் தேதி தொடங்கின. வடக்கு போர்னியோவை மீட்டெடுக்க மொத்தம் 29,361 போர் வீரர்கள் நேச நாடுகளினால் களம் இறக்கப் பட்டனர்.
ஆத்திரேலிய இராணுவத் தளபதி சார்சு ஊட்டன் (Major General George Wootten) தலைமையிலான ஆத்திரேலிய இராணுவத்தின் 9-ஆவது தரைப்படை பிரிவுதான் (Australian 9th Division) பெரும்பகுதியான போர்வீரர்களைக் களம் இறக்கியது.
அமெரிக்க இராணுவ விமானப்படை
ஆத்திரேலிய தரைப் படைகளுக்கு கூடுதலான கடற்படை ஆதரவை அமெரிக்க கடற்படை (United States Navy) மற்றும் அரச ஆத்திரேலிய கடற்படை (Royal Australian Navy) வழங்கின. அத்துடன் அமெரிக்க இராணுவ விமானப்படையின் (United States Army Air Force) வான்வழி ஆதரவு; மற்றும் அரச ஆத்திரேலிய விமானப்படையின் (Royal Australian Air Force) வான்வழி ஆதரவும்; இந்தப் போரில் ஒருங்கிணைக்கப்பட்டன.
சப்பானின் 37-ஆவது இராணுவப் பட்டாளம்
இதற்கிடையில், போர்னியோவில் சுமார் 31,000 சப்பானிய துருப்புக்கள் இருப்பதாகவும்; வடக்கு போர்னியோவில் சுமார் 8,800 பேர் இருப்பதாகவும்; நேச நாட்டு உளவுத்துறை (Allied Intelligence) கண்டறிந்தது. அந்தக் கட்டத்தில் சப்பானிய தளபதி மசாவோ பாபா (Lieutenant-General Masao Baba) தலைமையில் சப்பானின் 37-ஆவது இராணுவப் பட்டாளம் (Japanese Thirty-Seventh Army), அதன் தலைமையகத்தை செசல்டன் நகரில் கொண்டு இருந்தது.
சப்பானியப் பிரிவுகளில் ஆறு பட்டாளங்கள் (366 - 371), இராணுவத் தளபதி தைசிரோ அகாசி (Major General Taijiro Akashi) தலைமையில் இருந்தன. உதவிக்கு மற்றோர் ஆதரவுப் பட்டாளமும் இருந்தது.
சப்பானிய படைகளின் பலகீனங்கள்
1945 ஆம் ஆண்டின் நடுப்பகுதியில், போர்னியோவின் வட-கிழக்கு பகுதியில் இருந்து கலிமந்தான் பகுதிக்குள் சப்பானியப் படைகள் முன்னோக்கிச் சென்றதால், அவற்றின் பலம் பெரிதும் குறைந்து போனது. அப்போது சப்பானியப் படைகள் பாதி வலிமையில் இருந்தன. மேலும் சப்பானியப் போர் வீரர்களில் பெரும்பாலோர் வெப்ப மண்டலக் காடுகளில் அனுபவம் இல்லாதவர்களாகவும், இலகுவான ஆயுதங்களைக் கொண்டவர்களாகவும், மோசமான மன உறுதியால் பாதிக்கப்பட்டவர்களாகவும் இருந்தனர்.
ஜாவா மற்றும் சுமத்ராவைத் தவிர, மற்ற பிராந்தியங்களில் சப்பானிய விமானப் படையின் ஆற்றல் பெருமளவில் குறைந்து இருந்தது. சப்பானிய விமான ஆற்றல் பயனற்ற நிலையில் இருந்தது. போர்னியோவில் கெனிங்காவ் மற்றும் கூச்சிங் ஆகிய இடங்களில் மட்டுமே சிறிய எண்ணிக்கையிலான விமானங்கள் இருந்தன.
முடிவு
புரூணையில் இருக்கும் செரியா (Seria) புறநகர்ப் பகுதியில் 37 எண்ணெய்க் கிணறுகள் கொளுத்தப்பட்டன. சப்பானியர்கள் வெளியேறிய போது, வேண்டும் என்றே அந்த எண்ணெய்க் கிணறுகளைக் கொளுத்தி விட்டுச் சென்றனர். தீயை அணைக்க மூன்று மாதங்களுக்கு மேல் ஆனது.
வடக்கு போர்னியோவில் நடந்த போர்னியோ போரின் போது, ஆத்திரேலியர்கள் 114 பேர் உயிர் இழந்தனர்; அல்லது காயங்களால் இறந்தனர், மேலும் 221 பேர் காயம் அடைந்தனர். இதற்கு முற்றிலும் நேர் மாறாக, சப்பானியர்கள் 1,234 பேர் உயிர் இழந்தனர்; அதே நேரத்தில் 130 பேர் பிடிபட்டனர்.
தயாக்கு கெரில்லா படைகள்
மேலும் 1,800 சப்பானியர்கள் உள்நாட்டில் செயல்பட்ட கெரில்லா படைகளால் (Dayak Guerrillas) கொல்லப்பட்டு இருக்கலாம் என்று கணிக்கப் படுகிறது; சப்பானிய வீரர்கள் பலர் காட்டில் இருந்து வெளியேறும் போது தயாக்கு கெரில்லா படைகளால் கொல்லப் பட்டனர்.
போருக்குப் பிறகு, ஆத்திரேலியர்கள் பிரித்தானிய பொது நிர்வாகத்தை நிறுவுவதற்கான பணிகளைத் தொடங்கினர்; சேதம் அடைந்த உள்கட்டமைப்பை மீண்டும் புனர்ப்பித்தனர்; மற்றும் போரில் இடம்பெயர்ந்த பொதுமக்களுக்கு வீடுகளைக் கட்டிக் கொடுத்தனர். மருத்துவமனைகளைச் செப்பனிட்டுக் கொடுத்தனர்.
மீண்டும் பொது நிர்வாகம்
போர் நிறுத்தத்தைத் தொடர்ந்து, வடக்கு போர்னியோ காடுகளில் அதிக எண்ணிக்கையிலான சப்பானிய வீரர்கள் இருந்தனர். அக்டோபர் 1945-இல் வடக்கு போர்னியோவில் இன்னும் 21,000 ஜப்பானிய வீரர்கள் இருப்பதாக மதிப்பிடப்பட்டது. அவர்கள் படிப்படியாக சரண் அடைந்தனர்.
கூச்சிங் பத்து லிந்தாங் முகாமில் (Batu Lintang Camp) தடுத்து வைக்கப்பட்டு இருந்த நேச நாட்டு குடிமக்கள் மற்றும் போர்க் கைதிகள் பாதுகாப்பாக விடுவிக்கப்பட்டனர். 1945 அக்டோபர் மாதம் பிரித்தானிய போர்னியோவில் பொது நிர்வாகம் பழைய நிலைக்கு கொண்டு வரப்பட்டது.
வெளி இணைப்புகள்
பகுப்பு:பிரித்தானிய போர்னியோ பகுப்பு:போர்னியோவின் வரலாறு‎ பகுப்பு:மலேசிய வரலாறு பகுப்பு:சபாவின் வரலாறு‎
எரெசு
எரெசு என்பவர் கிரேக்கப் பழங்கதைகளில் கூறப்படும் போர்க் கடவுள் ஆவார். இவர் பன்னிரு ஒலிம்பியர்களில் ஒருவரும் சியுசு மற்றும் எரா ஆகியோரின் மகனும் ஆவார். இவருக்கு இணையான ரோமக்கடவுள் மார்ஸ் ஆவார்.
போர்க்கலையில் சிறந்தவராக எரெசு பொதுவாக அறியப்பட்டாலும், ஓமர் எழுதிய இலியட் காப்பியத்தில் எரெசு சற்று கோழையாகவே சித்தரிக்கப்படுகிறார். இவரது தமக்கையான ஏதெனா திட்டம் வகுத்து போரிடுவதால் போர்க்கலையில் சிறந்தவராகவும், எரெசு சற்றும் திட்டம் வகுக்காமல் வன்முறையில் இறங்குபவராகவும் வர்ணிக்கப்படுகிறார்கள்.
அப்ரோடிட் மற்றும் ஏரெசு ஆகிய இருவரும் காதலித்தனர். ஆனால் சியுசு அவரை எப்பெசுடசுவிற்கு கட்டாய திருமணம் செய்து வைத்தார். பிறகு எப்பெசுடசுவிடம் பாலுறவு திருப்தி கிடைக்காததால் அப்ரோடிட் பல அழகான ஆண்களுடன் உறவாடினார். அவருக்கு எரெசு மூலம் எரோசு, அன்டெரோசு, போபோசு, டெய்மோசு, ஆர்மோனியா மற்றும் அட்ரெசுடியா ஆகியோர் பிறந்தனர்.
எரேசு மற்றும் அப்ரோடிட்
ஒருமுறை, எப்பெசுடசு மண்டபத்தில் எரெசு மற்றும் அப்ரோடிட் ஆகிய இருவரும் உடலுறவில் ஈடுபட்டு இருந்தனர். அதைக் கதிரவ கடவுள் ஈலியோசு பார்த்துவிடுகிறார். ஆகவே அவர் அந்த நிகழ்வை அப்ரோடிட்டின் கணவர் எப்பெசுடசுவிடம் தெரிவிக்கிறார். இதனால் எப்பெசுடசு ஒரு நெருக்கமாக தைக்கப்பட்ட வலையைக் கொண்டு அவர்கள் இருவரையும் சிறைபிடித்து தண்டித்தார். பிறகு அதுபற்றி ஒலிம்பிய கடடவுள்களிடம் முறையிட்டார். ஆனால் அவர்களோ இருவரும் உடையின்றி இருந்த அந்த காட்சியைக் கண்டு கிண்டல் செய்தனர். பிறகு அவர்கள் இருவரும் விடுவிக்கப்பட்டனர்.
எரெசு தன் இளைய வீரனான அல்சைட்ரோன் என்பவரை காவலுக்கு நிறுத்திவிட்டு அப்ரோடிட்டுடன் உறவாடினர். ஆனால் அல்சைட்ரோன் தூங்கிவிடுகிறார். பிறகு அங்கு வந்த ஈலியோசு இருவரையும் கண்டு எப்பெசுடசுவிடம் தெரிவிக்கிறார். இதனால் கோபமடைந்த எரெசு, அல்சைட்ரோனை ஒரு சேவலாக மாற்றினார். ஆகவே சேவல் இன்றுவரை கதிரவனின் வருகையை தினமும் அறிவிப்பதற்கு இந்த கதையே காரணம் என்று கூறப்படுகிறது.
மேற்கோள்கள்
பகுப்பு:கிரேக்கக் கடவுளர் பகுப்பு:கிரேக்கத் தொன்மவியல்
நூக் நகரம்
நூக் நகரம் (Nuh), இந்தியாவின் அரியானா மாநிலத்தின் தென்கிழக்கில் அமைந்த நூக் மாவட்டத்தின் நிர்வாகத் தலைமையிட நகரம் ஆகும். இது அரியானா தலைநகரான சண்டிகருக்கு தென்கிழக்கே 337.7 கிலோ மீட்டர் தொலைவிலும், குருகிராமிற்கு தெற்கே 46.4 கிலோ மீட்டர் தொலைவிலும்; தில்லிக்கு தெற்கே 83.6 கிலோமீட்டர் தொலைவிலும் உள்ளது. குருகிராம்-அல்வார் நகரங்களை இணைக்கும் தேசிய நெடுஞ்சாலை எண் 248 (48) நூக் நகரம் வழியாகச் செல்கிறது.
மக்கள் தொகை பரம்பல்
2011 இந்திய மக்கள் தொகை கணக்கெடுப்பு படி 13 வார்டுகளும்,  2,636  குடும்பங்களும் கொண்ட நூக் நகரத்தின் மக்கள் தொகை 16,260 ஆகும். அதில் ஆண்கள் 8,502  மற்றும் பெண்கள் 7,758  ஆக உள்ளனர். பாலின விகிதம் 1000 ஆண்களுக்கு 912 பெண்கள் வீதம் உள்ளனர். இதன் மக்கள் தொகையில் 6 வயதிற்குட்பட்ட குழந்தைகள் 19% ஆகவுள்ளனர். இதன் சராசரி எழுத்தறிவு 69.6% ஆகவுள்ளது. இதன் மக்கள் தொகையில் பட்டியல் சமூகத்தினரும், பட்டியல் பழங்குடியினரும் முறையே 2,321 மற்றும் 0 ஆகவுள்ளனர்.
இதன் மக்கள் தொகையில் இந்துக்கள் 49.1%, இசுலாமியர் 50.09%, பௌத்தர்கள், சமணர்கள் 0.36%, சீக்கியர்கள் 0.38% மற்றும் பிறர் 0.08% ஆகவுள்ளனர்.
வெளி இணைப்புகள்
பகுப்பு:அரியானா மாநிலத்திலுள்ள ஊர்களும் நகரங்களும்
எஸ். நாகூர் மீரான்
'''எஸ். நாகூர் மீரான்''' (S. Nagoor Meeran)( - 27 ஆகஸ்ட் 2018) ஓர் இந்திய அரசியல்வாதியும், தமிழகத்தின் முன்னாள் சட்டமன்ற உறுப்பினரும் ஆவார். இவர் 1991 ஆம் ஆண்டு சட்டமன்றத் தேர்தலில், கடையநல்லூர் தொகுதியிலிருந்து, அண்ணா திராவிட முன்னேற்றக் கழக வேட்பாளராக, தமிழ்நாடு சட்டமன்றத்திற்குத் தேர்ந்தெடுக்கப்பட்டார். சிறுபான்மையினர் நலத்துறை, சுற்றுலாத்துறை அமைச்சராகவும் இருந்தார். பின்னர் அதிமுக மாநில சிறுபான்மை நலப்பிரிவு இணைச்செயலாளராக இருந்தார். 2018 ஆகஸ்ட் 27 ஆம் நாள் காலமானார்.
கேட் பிளான்சேட்
கேட் பிளான்சேட் (Catherine Élise Blanchett) (பிறப்பு: 14 மே 1969) ஒரு ஆஸ்திரேலிய நாட்டு திரைப்பட நடிகை ஆவார். இவர் பெல்லே, த லார்டு ஆப் த ரிங்ஸ்: த பெலொசிப் ஆப் த ரிங், த லோட் ஒவ் த ரிங்ஸ், த ஹாபிட் 3 போன்ற பல திரைப்படங்களில் நடித்துள்ளார்.
வெளி இணைப்புகள்
பகுப்பு:1969 பிறப்புகள் பகுப்பு:வாழும் நபர்கள் பகுப்பு:ஆஸ்திரேலிய நடிகைகள் பகுப்பு:ஆத்திரேலிய சுற்றுச்சூழல் செயற்பாட்டாளர்கள் பகுப்பு:சிறந்த நடிகைக்கான அகாதமி விருதினை வென்றவர்கள் பகுப்பு:சிறந்த துணை நடிகைக்கான அகாதமி விருதை வென்றவர்கள்
ஆஷி சிங்
ஆஷி சிங் (Ashi Singh) ஒரு இந்திய தொலைக்காட்சி நடிகை ஆவார். சோனி என்டர்டெயின்மென்ட் டெலிவிஷனின் நிகழ்ச்சியான, யே உன் தினோன் கி பாத் ஹையில் நைனா அகர்வாலின் பாத்திரத்தை இவர் சித்தரித்தார். 2020 இல், இவர் சோனி எஸ்.ஏ.பி. இன் அலாடின் - நாம் தோ சுனா ஹோகாவில் இளவரசி யாஸ்மினாக தோன்றினார். 2021 முதல், அவர் ஜீ டிவியின் சந்திப்பில் மீட் ஹூடாவாக தோன்றுகிறார்.
தொழில்
2015 இல் தொலைக்காட்சியில் வெளியான சீக்ரெட் டைரிஸ்: தி ஹிடன் சாப்டர்ஸ் நிகழ்ச்சியின் மூலம் ஆஷி சிங் அறிமுகமானார் இவர் கும்ரா, க்ரைம் ரோந்து மற்றும் சவ்தான் இந்தியா என்ற நிகழ்ச்சிகளிலும் நடித்துள்ளார். இவர் கைதி இசைக்குழுவில் ஜெயிலரின் மகளாக கேமியோவில் தோன்றினார்.
2017 ஆம் ஆண்டில், செட் இந்தியாவின் யே உன் தினோன் கி பாத் ஹையில் ரன்தீப் ராய்க்கு ஜோடியாக நைனா அகர்வால் கதாநாயகியாக நடிக்கத் தேர்ந்தெடுக்கப்பட்டார். இந்த நிகழ்ச்சி ஆகஸ்ட் 2019 வரை வெற்றிகரமாக ஓடியது